burgasdotpro/wikipedia huggingface dataset:
Kostol svätého Michala archanjela (Levice)

Kostol sv. Michala archanjela v Leviciach je klasicistický kostol postavený v 18. storočí. Nachádza na Ulici sv. Michala v Leviciach.
Kostol bol poškodený požiarmi a to dvakrát: v roku 1808 a v roku 1902. Po prvom požiari k nemu bola z dôvodu finančných problémov zvonica len pristavaná, avšak po druhom boli postavené obidve kostolné veže a spolu s nimi bolo obnovené a opravené aj západné priečelie budovy. 
Na laviciach v kostole je zobrazený život sv. Františka. V krypte kostola bol pochovaný šľachtic Sigfried Kollonich.
Budova bývalej radnice v Devínskej Novej Vsi

Bývalá radnica mestskej časti Devínska Nová Ves v Bratislave je historická budova, v ktorej donedávna sídlil miestny úrad. Dnes v nej sídlia rôzne súkromné firmy a Turistická informačná kancelária Devínskej Novej Vsi.
Dejiny výstavby.
Bola postavená v klasicistickom štýle v začiatkoch 18. storočia.
Poloha.
Nachádza sa na Istrijskej ulici č. 49 v pamiatkovej zóne Devínskej Novej Vsi.
Využitie.
Pôvodne slúžila ako tridsiatková stanica, kde sídlil colný úrad na pomedzí medzi Uhorskom a Rakúskom. Z prevážaného tovaru sa vyberal v naturáliách tzv. tridsiatok. Takýto tovar sa potom načas skladoval v pivniciach, následne predával a výnos bol plánovaným príjmom kráľovskej pokladnice.
Do roku 2004 v budove sídlil miestny úrad v Devínskej Novej Vsi. V súčasnosti sú kancelárske priestory prenajaté a okrem iného tu sídli aj Turistická informačná kancelária.
Externé odkazy.
Pamiatkový úrad SR
Brno-Líšeň

Brno-Líšeň je mestská časť na východe štatutárneho mesta Brna. Pod názvom Líšeň tiež katastrálne územie a do 1. apríla 1944 samostatné mestečko.
Mestská časť má rozlohu 1571 ha, je tu evidovaných 122 ulíc a 3 683 adries.
Francúzske národné hokejové mužstvo

Francúzske národné hokejové mužstvo patrí medzi reprezentačné hokejové mužstvá majstrovstiev sveta. Najväčším úspechom mužstva je 5. miesto na majstrovstvách sveta v ľadovom hokeji, ktoré bolo súčasťou LOH 1920 v Antverpách a ZOH 1924 v Chamonix. K najznámejším hráčom patria Cristobal Huet a Philippe Bozon, ktorí hrali aj v NHL.
Peter Hamerlík

Peter Hamerlík (* 2. január 1982, Myjava) je slovenský hokejový brankár.
Kariéra.
S hokejom začínal v Skalici. Tam odohral aj prvé zápasy medzi seniormi. Po drafte v roku 2000 keď ho draftoval Pittsburgh Penguins v treťom kole ako 84. v poradí odišiel do zámoria kde hrával v OHL za Kingston Frontenacs. V roku 2002 ho opäť draftoval klub Boston Bruins v 5. kole ako 153. v poradí. Po podpise zmluvy s Bostonom odohral tri sezóny striedavo na farme Bostonu za Providence Bruins v AHL a v ECHL postupne za kluby Cincinnati Cyclones, Reading Royals, Augusta Lynx a Trenton Titans. Pred sezónou 2005/2006 sa vrátil do Európy a upísal sa rodnej Skalici. Niekoľko zápasov v rámci tohto pôsobenia aj v Senici. Po dvoch sezónach strávených doma sa rozhodol zamieriť do zahraničia. Hrával za bieloruský Chimik-SKA Novopolock a kazašský Kazzinc Torpedo Usť-Kamenogorsk. V sezóne 2009/2010 bol brankárom českého tímu HC Oceláři Třinec čo mu vynieslo miestenku na Majstrovstvách sveta v Nemecku. V sezóne 2010/2011 sa mu podarilo s tímom HC Oceláři Třinec získať prvý historický titul v českej Extralige.
Reprezentácia.
V drese slovenskej reprezentácie odohral 15 zápasy (stav k 7. máj 2016). Reprezentoval Slovensko na Majstrovstvách sveta hráčov do 18 rokov v rokoch 1999 a 2000, na Majstrovstvách sveta hráčov do 20 rokov v roku 2002 a tiež na Majstrovstvách sveta v ľadovom hokeji v roku 2010, 2011, 2012.
Sui generis

Sui generis (doslova "svojho rodu") je latinský výraz znamenajúci „svojho druhu“.
Výraz vznikol v scholastickej filozofii na označenie entít, ktoré nemôžu byť podradené žiadnemu vyššiemu druhu. Výraz sa používa tak v bežnej reči, ak chceme zdôrazniť špecifický ráz nejakej veci (napr. poézia sui generis), ako aj v právnických výrazoch (napr. právny subjekt sui generis).
Konzervatívna strana

Konzervatívna strana môže byť:
CentOS

CentOS je komunitou podporovaný operačný systém založený na Red Hat Enterprise Linux a je s nim plne kompatibilný. Názov CentOS vznikol skratkou z Community ENTerprise Operating System. Bohužiaľ, už nie je vyvíjaná a odporúča sa prejsť na jednu z distribúcii CentOS (AlmaLinux, Rocky Linux)
Red Hat Enterprise Linux je platená distibúcia ale spoločnosť Red Hat, inc. spristupnuje oneskorene zdrojové kody všetkých open source súčastí systemu z ktorých komunita zostavuje systém CentOS, pričom musí byt odstránené logo Red Hat, inc. a všetky odkazy na túto spoločnsť.
CentOS rovnako ako RHEL ma 10 ročnú podporu a je zameraný na maximálnu bezpečnosť a stabilitu.
Architektúry.
CentOS podporuje x86 architektúry:
Následujúce architektúry su podporované od verzie 4:
Architektúry, ktoré sú podporované v CentOS ale nie v upstreame:
Posledné stabilné vydanie CentOS 7 resp. 7.1 je dostupné len v X86_64 architekture.
Bootovacie verzie.
Live CD vezia CentOS je dostupná na mirror.centos.org
Live USB verzia CentOS môže byť vytvorená manuálne za pomoci UNetbootin
PCLinuxOS

PCLinuxOS (skrátene PCLOS) je GNU/Linuxová distribúcia. Ako užívateľské rozhranie používa KDE. Primárne je free software operačný systém pre osobné počítače pre jednoduché používanie.
História.
Predchodca PCLinuxOS bol súbor RPM balíčkov vytvorených pre zlepšenie následné verzie Mandrake Linux (teraz Mandriva Linux). Tieto balíky boli vytvorené Billom Reynoldsom, ktorý vystupoval pod nickom Texstar. Od roku 2000 do 2003 Bill Reynolds udržiaval jeho úložisko RPM balíkov súbežne so stránkou PCLinuxOnline. V interview Reynolds povedal, že začal pracovať na PCLinuxOS.
Jižanský rok

Jižanský rok je jedenásty album Michala Tučného. Album vyšlo v roku 1994 na CD. Reedíciu so šiestimi bonusovými skladbami vydal Supraphon v roku 2009.
Šťastné staré slunce

Šťastné staré slunce je dvanásty album Michala Tučného. Album vydal Elton Music v roku 1994 na CD.
Zoznam národných parkov v Maďarsku

Toto je zoznam národných parkov v Maďarsku :
Po cestách toulavých – The best of…

Po cestách toulavých – The Best Of je trináste album Michala Tučného. Album vyšlo v roku 1995 na CD.
Parsix

Parsix GNU/Linux je počítačový operačný systém, ktorý je možný spúšťať ako Live CD alebo môže byť nainštalovaný na disk. Zaraďuje sa medzi Linuxové distribúcie. Je založený na distribúcii Kanotix, ktorý je založený na Debiane. Na rozdiel od Kanotix, používa desktopové prostredie Gnome.
Presýpacie hodiny

Presýpacie hodiny sú hodiny, ktoré na meranie času využívajú pohyb piesku spôsobený gravitáciou. Skladajú sa z dvoch sklenených baniek umiestnených nad sebou a spojených úzkym hrdlom. Piesok z hornej banky sa postupne presýpa do spodnej banky. Keď uplynie meraný časový úsek (závisí od charakteru presýpacích hodín), je horná banka prázdna a hodiny sa musia obrátiť, aby mohol byť meraný ďalší úsek.
Unicode má pre presýpacie hodiny špeciálny znak ⌛ (U+231B).
Dejiny.
Presýpacie hodiny boli jednou z mála spoľahlivých metód merania času na mori, takže sa má všeobecne zato, že sa používali už v 11. storočí, kedy pomáhali spoločne s magnetickým kompasom navigovať loď.
Dôkazy o existencii presýpacích hodín však pochádzajú až zo 14. storočia, vďaka obrazu z roku 1328 maliara Ambrogia Lorenzettiho. Najstaršia písaná zmienka pochádza z rovnakého obdobia. Od 15. storočia sa už presýpacie hodiny používali v najrôznejších odvetviach, na mori, v kostole, v priemysle či v gastronómii. Boli prvým spoľahlivým, opakovane použiteľným a pomerne presným meradlom času.
MEPIS

MEPIS je súbor Linuxových distribúcií distribuovaných ako Live CD, ktoré môžu byť nainštalované na pevný disk. Najpopulárnejšia MEPIS distribúcia je SimplyMEPIS, ktorá je založená na Debiane. Môže byť spúšťaná ako Live CD, ale aj nainštalovaná na pevný disk. Ako užívateľské prostredie používa KDE.
Kolmica

Kolmica je v geometrii priamka, polpriamka alebo úsečka, ktorá pretína inú priamku, polpriamku alebo úsečku a zviera s ňou uhol 90° (pravý uhol).
Kolmicu možno v rovine najľahšie narysovať pomocou trojuholníka s ryskou a to tak, že sa ryska priloží na priamku a podľa hrany trojuholníka sa narysuje kolmica k tejto priamke. Iným spôsobom je použitie kružidla a pravítka alebo trojuholníka bez rysky. Na prvej priamke sa zvolia dva rôzne body rovnako ďaleko od bodu, kde sa kolmice majú pretínať. Tieto body potom poslúžia ako stredy pre kružnice s polomermi väčšími ako je vzdialenosť ich stredov od bodu prieniku budúcich kolmíc. Spojenie prienikov takto vytvorených kružníc vytvorí kolmicu na priamku.
Dve priamky, ktoré sú kolmé na nejakú tretiu priamku a súčasne obe ležia v jednej rovine, sú rovnobežky.
Kolmica je veľmi dôležitým geometrickým útvarom, pretože systémy čiar zložených z kolmíc majú niektoré dôležité vlastnosti z kolmosti (ortogonality) plynúce.
Analytický výraz v komplexnej rovine.
V ortonormálnej sústave súradníc dve priamky formula_1, formula_2 sú vyjadrené rovnicami:
Tieto priamky sú kolmé ak platí formula_7
Keďže formula_8, je zrejmé, že priamka formula_9 je kolmá na samu seba. Akokoľvek tento výsledok vypadá zvláštne, je správny.
Koenigsegg CCX

Koenigsegg CCX je superšportový automobil od švédskeho výrobcu Koenigsegg Automotive AB. 
CCX bol prvýkrát predstavený verejnosti na Ženevskej automobilovej šou 28. februára 2006. CCX je skratka pre "Competition Coupé X", kde X predstavuje číslo 10, keďže bolo auto vyrobené na 10. výročie od prvého verejne dostupného auta od Koenigseggu.
CCX má celú karosériu vyrobenú z karbonových vlákien, takže je ľahšia a pevnejšia ako materiály používané pri bežnej výrobe aut. Auto je ľahšie, lepšie tvarované ako McLaren F1. Na dostatočne dlhej trati by dokázalo dosiahnuť rýchlosť cez 400 km/h, čo je veľmi blízko k Buggati Veyronu. Hlavným dôvodom tejto rýchlosti je najmä motor. Jeho predchodca CCR mal motor od Fordu, tento model má ale motor vyvinutý Koenigseggom, ktorý má objem 4,7 L a 2 kompresory. Vďaka tomu motor dokáže vyprodukovať silu 806 hp pri 6900 rpm.
Joe Malone

Maurice Joseph "Phantom, Joe" Malone (28. február 1890, Quebec – † 15. máj 1969, Montreal) bol kanadský profesionálny hokejista. Pôsobil v profesionálnych súťažiach NHA a NHL. Od roku 1950 je členom hokejovej siene slávy. Je jediným hráčom NHL, ktorý nastrieľal v jednom zápase 7 gólov a tiež je aj hráčom s najviac zápasmi s 5 a viac gólmi - tejto méty dosiahol celkom päťkrát (v NHL).
Smäd

Smäd je pocit, vyvolaný nedostatkom tekutín, ktorý vyvoláva potrebu piť. Smäd vzniká vtedy ak stúpne koncentrácia sodíka v krvnej plazme nad určitú hranicu. Potreba prijímať tekutiny je vyvolaná aj pocitom sucha na povrchu jazyka, v hltane, pôsobením niektorých hormónov; svoju rolu hrá tiež psychické rozpoloženie.
Človek celkom bez prísunu tekutín zomrie asi za 5 dní. Pokiaľ človek nemá možnosť piť, veľmi rýchle stráca telesnú hmotnosť a slabne. Pri dlhšie trvajúcej dehydratácii sa dostavujú bolestivé kŕče, môžu sa objaviť duševné poruchy a halucinácie.
Newsy Lalonde

Édouard Charles "Newsy" Lalonde (31. októbra 1887, Cornwall, Ontário - 21. novembra 1970, Montreal, Quebec) bol kanadský profesionálny hokejista. Od roku 1950 je členom hokejovej siene slávy.
Alanija (národný park)

Národný park Alanija () bol založený 18. februára 1998 "kvôli ochrane unikátnych prírodných celkov v juhozápadnej časti Republiky Severné Osetsko-Alanija, za účelom ich prírodoochranárskeho, osvetového, náučného a kultúrneho využitia a vytvorenia podmienok pre rozvoj organizovaného turizmu v tejto oblasti.. Nachádza sa na hraniciach s Gruzínskom a zaberá plochu 549,26 km2.
Externé odkazy.
Stránka Národného parku Alanija
Mužská dvojhra na Open 13 2010

Mužská dvojhra na Open 13 2010 sa hrala ako súčasť Open 13 2010 od 15. do 21. februára 2009. Titul získal Francúz Michaël Llodra, ktorý vo finále porazil Francúza J. Benneteaua 6–3, 6–4. Bol to jeho osemnásty titul v dvojhre na okruhu ATP.
Mariusz Lewandowski

Mariusz Lewandowski (* 18. máj 1979, Legnica, Poľsko) je poľský futbalový reprezentant. Hráva na pozícií defenzívneho záložníka.
Salix OS

Salix OS je Linuxová distribúcia založená na Slackware. Cieľom bolo vytvoriť viacúčelový operačný systém so zameraním na internetové aplikácie, multimédia a programovacie nástroje. 
Salix OS sa snaží byť rýchly a jednoducho použiteľný. Salix je tiež plne spätne kompatibilný so Slackware, takže Slackware užívatelia môžu ťažiť zo Salix úložísk, ktoré možno použiť ako "extra" kvalitný zdroj softvéru pre ich obľúbené distribúcie.
Nexenta OS

Nexenta OS je operačný systém založený na Solarise pre architektúry IA-32 a x86-64. Objavil sa v roku 2005 po tom, ako Sun Microsystems spustil projekt OpenSolaris v júni. Verzia 1.0 bola vydaná vo februári 2008. Nexenta OS je prvou distribúciou, ktorá kombinuje GNU C knižnice s jadrom OpenSolaris.
NUbuntu

nUbuntu alebo Network Ubuntu je projekt, ktorý je založený na operačnom systéme Ubuntu. Vylepšuje pôvodné Ubuntu o nástroje pre servery a siete. nUbuntu na rozdiel od Ubuntu je operačný systém pre pokročilejších užívateľov.
Ferrari 250 GTO

Ferrari 250 GTO je grand tourer, ktorý v rokoch 1962 – 1964 vyrábala automobilka Ferrari. Aktuálne najdrahšie auto na svete, bolo vyrobených len 39 kusov. 
Bolo stavané predovšetkým na pretekárske účely ako napr. preteky FIA GT, preto nesie aj legendárne označenie GTO (Gran Turismo Omologato) čo je ultimátne označenie pre isté špeciálne druhy áut. Časopis Motor Trend Classic umiestnil Ferrari 250 GTO na prvú priečku a označil ho za najlepšie Ferrari všetkých čias, podobne ako magazín "Sports Car International".
Ferrari 250 GTO vydražil neznámy Brit (želal si zostať v anonymite) na Londýnskej aukcii za rekordnú sumu 15,7 milióna libier, čo je v prepočte približne 17,6 mil. €. V rokoch 1962, 1963 a 1964 zvíťazilo v pretekoch World Manufacturer's Championship.
S výkonom 220 kW/300 koní patrí aj dnes k najvýkonnejším automobilom. Označuje sa ako legenda medzi autami.
Tirpáci

Tirpáci (po maďarsky "tirpák", mn.č. "tirpákok") bola a je slovenská komunita v Níreďháze a okolí. Prisťahovali sa sem v druhej polovici 18. storočia. 
Gyula Simkó píše: "Z békešskej župy do Níreďházy presťahované obyvateľstvo, zmiešané so slovenským obyvateľstvom z ďalších žúp Uhorska sú Tirpáci."
Dejiny.
Po povstaní vedenom Rákocim bola Níreďháza vyľudnená, a preto vtedajší majiteľ mesta gróf František Károlyi 16. mája 1753 pozval do mesta slovenských usadlíkov. Výsady zaručené v zachovanej listine:
V rámci týchto výhod sa na vyčlenenom území usadilo 331 slovenských rodín. Usadili sa v Níreďháze na slovenskej ulici - Sarvašská - tak sa volá aj dnes. Tolerančný patent panovníka Jozefa II. im umožnil roku 1784 stavať veľký evanjelický kostol (1784-1786) na Lutherovom námestí; je to najstaršia umelecká pamiatka mesta. Kostol bol postavený podľa návrhov talianskeho architekta Giuseppeho Aprilisa. Posledné slovenské bohoslužby sa v ňom konali roku 1952. 
Na vyhradenom území vybudovali osadníci samoty - majere (po maďarsky bokor, mn.č. bokrok) v čom im pomáhal Ján Petríkovič. Vtedy vznikla sieť majerov obklopujúca mesto aj v súčasnosti:
Po druhej svetovej vojne sa presťahovalo 4506 Tirpákov dobrovoľne späť na Slovensko, prevažne do okresu Levice do okresného sídla a do nasledovných dedín: Hontianska Vrbica, Sikenica, Kalná nad Hronom, Lok, Starý Hrádok, Dolná Seč, Horná Seč a Jur nad Hronom.
Deportácia

Deportácia je násilné premiestnenie alebo vysťahovanie obyvateľstva zo svojich domovov, často do cudzieho prostredia a s obmedzením voľnosti pohybu. Deportácie mávajú často podobu trestu a osoby sú pri nich často presúvané do odľahlých oblastí, zaostalejších končín, trestaneckých kolónií, koncentračných táborov alebo podobne.
Medzi pojmami deportácia, repatriácia, vysídľovanie je často veľmi tenká línia, prípadne sa používajú rovnakom zmysle. Vysídľovaním, repatriáciami a deportáciami z etnických, rasových či náboženských dôvodov boli a sú postihnuté desiatky miliónov ľudí na celom svete. Obzvlášť to platí v národnostne rôznorodej Európe, kde neustále dochádzalo ku kolonizáciám a presídleniam menšinových častí obyvateľstva.
Na začiatku dvadsiateho storočia neexistoval snáď ani jeden európsky štát s homogénnym obyvateľstvom. Pohyby osôb rôznych národností sa dotýkali takmer každého štátu v ktorom žili národnostné menšiny. Samozrejme, že najväčší vplyv na odsuny, repatriácie či deportácie mali najmä vojnové udalosti a ich konečné výsledky. Obvykle išlo o politické rozhodnutia (ako napríklad nariadenie o vysídlení osôb nemeckej národnosti schválené v rámci dohody na Postupimskej konferencii 2. augusta 1945).
Stupeň voľnosti pohybu

Stupeň voľnosti pohybu objektu alebo skrátene len stupeň voľnosti objektu je počet ľubovoľne voliteľných nezávislých číselných údajov, ktoré určujú polohu daného objektu vzhľadom na vytýčený priestor. Objektom môže byť bod, sústava bodov telesa (teleso), alebo sústava telies.
Prejta

Prejta je mestská časť Dubnice nad Váhom. Nachádza sa v oblasti stredného Považia, na ľavej strane Váhu medzi obcami Klobušice a Dubnicou nad Váhom. V roku 2012 tu žilo asi 1200 obyvateľov. 
Poloha.
Väčšina obce sa rozprestiera na oboch brehoch Prejtianskeho potoka, ktorý preteká uprostred Prejtianskej doliny. 
Názov obce.
Už od konca praveku vedie popri rieke Váh dôležitá cesta nazývaná aj Považskou cestou, ktorá prechádza od Bratislavy po Žilinu a tak dáva možnosť vzniku nových slovenských osád. V prvej polovici štrnásteho storočia sa už umiestnenie tejto cesty viac-menej podobá tomu dnešnému, prechádza ponad mesto Dubnica nad Váhom, popod dnes už neexistujúcu obec Lieskovec a pretína aj Prejtu. 
Z toho dôvodu je pravdepodobné, že názov obce vznikol z jej polohy tým, že bola „prerytá“ alebo skôr „prejetá“ Považskou cestou, ktorá na tomto mieste spájala trenčianske hradné panstvo s panstvom ilavským a tak cesta, ktorá mala pôvodne ľudí spájať, v Prejtej ľudí skôr rozdeľovala na dva tábory.
Názov obce sa v podstate významne nemenil, ak už niektorý z majiteľov chcel zmeniť názov, urobil tak len zmenou joty a ypsilónu, poprípade sa pridalo písmeno „h“ na predĺženie hlásky. Stretávame sa s názvom Perythe v prvej písomnej zmienke, v roku 1439 po zmene majiteľa sa Prejta nazývala Preritta, o desať rokov neskôr prichádza k zmene názvu, ktorý dodnes nebol odôvodnený a najviac sa odlišuje od pôvodného názvu, je pomenovaná ako Przetica. Od vtedy sa obec dostáva do rúk ilavskému hradnému panstvu a názov sa už tak razantne nezmenil. Spomína sa ako Preritha, Preyta, Peréte či Projta. Vo svojom význame však stále pomenúva skutočnosť, že cez ňu prechádzala cesta.
V období najtuhšej maďarizácie sa samozrejme zmenil aj názov Prejty. V tomto období, teda v druhej polovici devätnásteho storočia bola Prejta rozdelená na dve obce a nazýva sa Nagy Pretha (Veľká Prejta) a Kys Pretha (Malá Prejta). Malá Prejta predtým tvorila samostatnú obec s názvom Wisterkow, dnes pomenovaná ako Vystrkov a tvorí súčasť obce.
Dejiny.
Za prvú písomnú zmienku o obci Prejta sa považuje listina z roku 1379, kde je spomínaná ako Perythe. Pravdepodobne od doby jej vzniku patrila k trenčianskemu hradnému panstvu.
Ligue 1 2010/2011

Ligue 1 2010/2011 bol 73. ročník francúzskej Ligue 1 od roku 1932. Sezóna začala 7. augusta 2010 a skončila 29. mája 2011. Obhajcom trofeje bol Olympique de Marseille ale nakoniec sezóny nestačili na nových víťazov z Lille OSC. Bol to ich tretí francúzsky ligový titul a prvý po 57 rokoch. Z Ligue 1 zostúpili AS Monaco FC, RC Lens a AC Arles-Avignon. Z druhej najvyššej ligy postúpili Evian Thonon Gaillard F.C., AC Ajaccio a Dijon FCO. Najlepším strelcom sa stal Moussa Sow s Lille OSC s 25 gólmi.
Allianz Suisse Open Gstaad

Allianz Suisse Open Gstaad je tenisový turnaj mužského okruhu ATP ATP World Tour 250 series, ktorý sa hrá na otvorených dvorcoch s antukovým povrchom vo švajčiarskom Gstaade. Celková dotácia turnaja je 450 000 EUR.
Barrel processor

Barrel processor (doslova "sudový/barelový/bubnový procesor") alebo interleaved temporal multithreading (processor) alebo fine-grained multithreading (processor) je procesor, ktorý prepína medzi vláknami výpočtu v každom cykle. Ako opak simultánneho multithreadingu v moderných superskalárnych architektúrach spravidla nedovoľuje vykonávanie viacerých inštrukcií v jednom cykle. 
Napríklad periférny procesorový systém počítačov série CDC 6000 a jeho nasledovníkov vykonával jednu inštrukciu (alebo časť inštrukcie) na každom z 10 rôznych virtuálnych procesorov (zvaných periférne procesory) predtým ako sa vykonávanie vrátilo hlavnému procesoru.. Procesor IP3023 vyvinutý spoločnosťou Ubicom taktiež vykonáva jednu inštrukciu v každom z 8 rôznych vlákien a následne sa vracia k hlavnému vláknu. 
Podobne ako pri preemptívnom multitaskingu je ku každému vláknu priradené jeho vlastné počítadlo programu a iné registre. Barrel procesor je schopný zaručiť, že každé vlákno vykoná 1 inštrukciu každých N cyklov, na rozdiel od systémov s preemptívnym multitaskingom, v ktorých sa jedno vlákno zvyčajne vykonáva počas stoviek až tisícok cyklov, kým ostatné vlákna čakajú.
Technika zvaná C-slowing dokáže k bežnému single-tasking návrhu procesora automaticky vygenerovať korešpondujúci barrel návrh procesora. n-dielny barrel procesor vytvorený takýmto spôsobom pracuje ako n separátnych kópií pôvodného single-tasking procesora, pričom každá kópia pracuje rýchlosťou rovnajúcou sa zhruba 1/n pôvodnej rýchlosti.
Výhody oproti jednovláknovým procesorom.
Jednovláknový procesor strávi množstvo času čakaním a nerobením ničoho užitočného, pri každom výpadku cache alebo zastaveniu pipeline. Výhody barrel procesorov oproti single-tasking procesorom zahŕňajú:
Nevýhody oproti jednovláknovým procesorom.
Stav každého vlákna musí byť udržiavaný on-chip (typicky v registroch), aby sa vyhlo off-chip kontextovému prepínaniu (context switch). Oproti bežným procesorom to vyžaduje veľké množstvo registrov.
Ajla Tomljanovićová

Ajla Tomljanovićová (* 7. máj 1993, Záhreb, Chorvátsko) je súčasná austrálska tenistka.
Životopis.
Narodila sa v hlavnom meste Chorvátska, Záhrebe. Jej matka Emina sa športu na profesionálnej úrovni nevenovala, zatiaľ čo otec Ratko Tomljanović bol hádzanár, kapitán národného mužstva na LOH v roku 1996 v Atlante, kde Chorvátsko vyhralo turnaj. Ajla sa tenistu venuje od siedmich rokov, jej trénerom je Španiel Fernando Martinez.
Kariéra.
Najväčším úspechom Ajly Tomljanovićovej je titul z juniorského grandslamového turnaje Australian Open 2009 vo štvorhre, ktorý získala spoločne s partnerkou Christinou McHaleovou.
Apoštolský nuncius

Apoštolský nuncius alebo skrátene nuncius (z - posol) je veľvyslanec Svätej stolice, ktorý je akreditovaný v krajine, v ktorej pôsobí. Sídlom nuncia je nunciatúra.
V súčasnosti sa väčšinou vysiela do krajín, ktoré sa riadia uznesením Viedenského kongresu z roku 1815, podľa ktorého sa pápežský veľvyslanec stáva tradične a automaticky aj doyenom diplomatického zboru. V rámci biskupskej hodnosti je menovaný za titulárneho arcibiskupa. 
V roku 1965 bol zavedený titul pronuncius, ktorý sa udeľuje tým reprezentantom Vatikánu, ktorí majú hodnosť veľvyslanca, ale nie sú doyenom diplomatického zboru. Titul internuncius zodpovedá funkcii vyslanca (teda diplomata druhého radu).
Brno-Medlánky

Brno-Medlánky je mestská časť na severe štatutárneho mesta Brna. Pod názvom Medlánky tiež katastrálne územie a do 16. apríla 1919 samostatná obec.
Mestská časť má rozlohu 351,38 ha, je tu evidovaných 44 ulíc a 983 adries.
US Open 2003

US Open 2003 bol grandslamový tenisový turnaj, ktorý sa uskutočnil od 25. augusta do 7. septembra 2003 na otvorených dvorcoch s tvrdým povrchom.
Seniori.
Dvojhra mužov.
 Andy Roddick vs. Juan Carlos Ferrero  6-3, 7-62, 6-3
Dvojhra žien.
 Justine Heninová vs. Kim Clijstersová  7-5, 6-1
Štvorhra mužov.
 Jonas Björkman / Todd Woodbridge vs. Mike Bryan / Bob Bryan  5-7, 6-0, 7-5
Štvorhra žien.
 Virginia Ruanová Pascualová / Paola Suárezová vs. Svetlana Kuznecovová / Martina Navrátilová  6-2, 6-2
Zmiešaná štvorhra.
 Katarina Srebotniková / Bob Bryan vs. Lina Krasnoruckaja / Daniel Nestor  5-7, 7-5, 7-65
MFK Tatran Liptovský Mikuláš

MFK Tatran Liptovský Mikuláš je slovenský futbalový klub so sídlom v Liptovskom Mikuláši. Od sezóny 2009/10 bol účastníkom druhej najvyššej futbalovej súťaže na Slovensku. V sezóne 2020/21 sa umiestnili na 1. mieste v tabuľke a postúpili do najvyššej slovenskej ligy, v ktorej sa udržali dve sezóny. Od sezóny 2023/24 sú opäť účastníkom 2. ligy.
Smernicový tvar rovnice priamky

Smernicový tvar rovnice priamky alebo smernicová rovnica priamky je rovnica v tvare formula_1, pričom:
Katarína Mereššová

Katarína Mereššová, rod. Cséfalvay (* 28. máj 1930) je slovenská operná speváčka, sólistka opery. V rokoch 1953 až 1955 sólistka Maď. ľud. umel. kolektívu (MLUK), členka MOD v Komárne (19551958), neskôr sólistka spevohry Divadla Jonáša Záborského v Prešove (19581962), od roku 1962 sólistka opery Štátneho divadla Košice v Košiciach.
Kariéra.
Spevu sa venovala už od detstva; súkromne ho študovala u pani Márie Smutnej-Vlkovej. Počas svojej kariéry účinkovala v činohrách, operách a operetách. Ako 26-ročná stvárnila úlohu matky v hre Karla Čapka (dráma) (1956). 
V rôznych operetných postavách hosťovala na domácich divadelných javiskách a ukázala svoj talent aj na mnohých zahraničných scénach. Stala sa významnou a výraznou osobnosťou operetného sveta.
Jim Carrey

 
James Eugene Carrey (* 17. január 1962, Newmarket, Ontário, Kanada) známy ako Jim Carrey je komik a filmový herec, ktorý sa narodil v Kanade. Je známy svojimi grotesknými hereckými výstupmi v komédiách ako "Ace Ventura", "Blbý a blbší", "Maska", "Klamár", či "Bruce, Všemohúci". Carrey si dokázal získať aj rešpekt kritikov za dramatické úlohy vo filme "Truman Show", "Majestic", "Muž na Mesiaci", či "Večný svit nepoškvrnenej mysle".
Country Minstrels

Country Minstrels je štrnásty album Michala Tučného. Album vydal Vaško Music v roku 1995 na CD.
Kosmickej vandr

Kosmickej vandr je pätnásty album Michala Tučného. Album vydal Venkow Records v roku 1997 na CD.
Kdyby tady byla

Kdyby tady byla je šestnásty album Michala Tučného. Album vyšlo v roku 1998 na CD.
Rád se brouzdám rosou

Rád se brouzdám rosou je sedemnásty album Michala Tučného. Album vydal Bonton Music v roku 1999 na CD.
Tam u nebeských bran

Tam u nebeských bran je osemnásty album Michala Tučného. Album vydal Venkow Records v roku 1999 na CD.
Master serie

Master serie je devätnásty album Michala Tučného. Album vydal Venkow Records v roku 2000 na CD.
Jak to doopravdy bylo – Rattlesnake Annie &amp; Michal Tučný

Jak to doopravdy bylo - Rattlesnake Annie &amp; Michal Tučný je dvadsiaty album Michala Tučného. Album vydal Venkow Records v roku 2001 na MC a CD. Ide o živý záznam z koncertu Michala Tučného a Rattlesnake Annie v Lucerně roku 1982.
No. 55

No.55 je dvadsiaty tretí album Michala Tučného. Album vydal Sony Music/Bonton a Universal Muisc v roku 2002 na 2CD.
Grml

Grml je operačný systém založený na Linuxovej distribúcii Debian. Primárne bol navrhnutý pre spúšťanie z Live CD, no je možné ho upraviť tak, že môže byť spustený z USB. Grml je hlavne pre systémových administrátorov a ďalších užívateľov využívajúcich viac textové nástroje. Obsahuje X server s minimalistickými manažérmi okien ako napríklad wmii, fluxbox a openbox.
Funkcie.
Distribúcia obsahuje sysadmin nástroje, bezpečnostný a sieťový softvér, nástroje na záchranu dát z disku, editory, shelly a veľa textových nástrojov. 
Ďalší prvok ktorý Grml obsahuje, je použitie Z Shell ako štandardný shell login. Vlastné zsh konfigurácie, ktoré používa Grml možno získať z projektu úložiska.
To byl Michal Tučný

To byl Michal Tučný je dvadsiaty štvrtý album Michala Tučného. Album vydal Reader´s digest v roku 2005 na 4CD.
Michal Tučný &amp; přátelé

Michal Tučný a přátelé je dvadsiaty piaty album Michala Tučného. Album vydal Supraphon v roku 2005 na CD.
Michal Tučný – Best of – 46 zlatých hitů

Michal Tučný - Best of - 46 zlatých hitů je dvadsiaty šiesty album Michala Tučného. Album vydal Supraphon v roku 2006 na 2CD.
Michal Tučný – Best of II – 48 zlatých hitů

Michal Tučný - Best of II - 48 zlatých hitů je dvadsiaty siedmy album Michala Tučného. Album vydal Supraphon v roku 2007 na 2CD.
Balady a písně

Balady a písně je dvadsiaty ôsmy album Michala Tučného. Album vydal Universal Music v roku 2006 na CD.
Pierce Brosnan

 
Pierce Brendan Brosnan (* 16. máj 1953, Drogheda, Írsko) je írsky herec, širšej verejnosti známy najmä ako piaty predstaviteľ Jamesa Bonda, ktorého stvárnil celkom v štyroch filmoch v rokoch 1995 až 2002. Aj keď sa narodil v Írsku, od 11 rokov žil so svojou matkou v Londýne. Je čestným držiteľom Radu britského impéria. Má hviezdu na Hollywoodskom chodníku slávy.
Pod Kašperkem

Pod Kašperkem je dvadsiaty deviaty album Michala Tučného. Album vydal Universal Music v roku 2007 na CD.
 Záznam koncertu Michala Tučného s hovoreným slovom.
Nočná hliadka

Nočná hliadka môže odkazovať:
Poslední album posledního kovboje

Poslední album posledního kovboje je tridsiaty album Michala Tučného. Album vydal Universal Music v roku 2008 na CD.
 Posledné nahrávky Michala Tučného vrátane posledných oficiálnych fotografií Jana Šibíka.
Báječnej chlap

Báječnej chlap je prvé hudobné DVD Michala Tučného. DVD vydal Supraphon v roku 2005.
Fidlej a hraj

Fidlej a hraj je druhý hudobný DVD Michala Tučného. DVD vydal Supraphon v roku 2008.
Veronika/Loupežník

„Veronika/Loupežník“ je kompilačný singel, na ktorom spievajú Waldemar Matuška, Karel Štědrý a Yvetta Simonová. Singel vydal v roku 1964 Supraphon.
Kdyby sis oči vyplakala/Milenci v texaskách

Kdyby sis oči vyplakala/Milenci v texaskách je singel, na ktorom spievajú Karel Gott, Karel Štědrý a Josef Zíma. Singel vydal v roku 1964 Supraphon.
Stará láska nerezaví

Stará láska nerezaví je výberový album Karla Štědrého. Album vydal v roku 1997 Bonton Music na CD.
Pop galerie

Pop galerie je výberový album Karla Štědrého. Album vydal v roku 2007 Supraphon na CD, v edícii Pop Galerie.
Zoznam literárnych článkov/Ť

Tento index bol automaticky vygenerovaný podľa tejto . Obsahuje 2 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ťa.
Ťapákovci
ťi.
Ťin pching mej
Darth Maul

Darth Maul (54 BBY - 2 BBY) je fiktívna postava zo sveta Hviezdnych vojen. Bol to mocný sithský bojovník, využívajúci duálny svetelný meč či skôr svetelnú tyč (ako jediný vo filmovej ságe). Pôvodom bol Zabrak.
Mal červenú farbu kože a celé telo pokryté rôznymi čiernymi ornamentami. Na hlave mal niekoľko zahnutých malých výrastkov podobných rohom.
Bol učňom Darth Sidiousa a po jeho porážke na Naboo bol nahradený grófom Dooku.
Okrem toho bol súčasťou bojového klanu známeho tiež ako noční bratia z Dathomiru spoločne s bratom Savagom Opressom.
Hviezdne vojny: Epizóda I – Skrytá hrozba.
Prvýkrát sa objavil vo filme "".
Majster Qui-Gon Jinn a jeho učeň Obi-Wan Kenobi boli vyslaní na vyjednávaciu misiu o zrušení mohutnej blokády planéty Naboo, ktorú zahájili vesmírne lode obchodnej federácie. Boli však konfrontovaní nepriateľskými droidmi federácie a nútení vydať sa na ústup. Ukryli sa v pripravovanej inváznej flotile a počkali na výsadok.
Po preniknutí na povrch planéty dostali za úlohu chrániť kráľovnú; vnikli do paláca držaného pod kontrolou federácie, zatiaľ čo prebiehali boje medzi gunganmi a droidmi obchodnej federácie. Tu došlo k stretu týchto dvoch rytierov Jedi zo sithským lordom Maulom. Počas súboja s Darth Maulom Qui-Gon umiera, a Obi-Wan so šťastím víťazí. Darth Maul síce príde o dolné končatiny ale podarí sa mu prežiť vyrobý si mechanické nohy a vydá sa na výpravy. Stretáva sa so svojím bratom Savagom Opressom a s matkou Talzin. Spoločne sa snažia zabiť Grófa Dookua, Dartha Sidiousa a prekazovať plány Jediom. To sa im nepodarí Savage a matka Talzin postupne umierajú a ich plány sa rúcajú preto je Maul nutený žiť život v zabudnutí. O mnoho rokov neskôr konkrétne dva roky pred bitkou o Yavin sa stretáva na planéte Tatooine so svojim dávnym nepriateľom Obiwanom Kenobim, s ktorým sa púšťa do súboja keď zistí, že chráni mladého Luka Skywalkera. Maul je nakoniec zabitý Obiwanom.
Greifswald

Greifswald je historické nemecké hanzové mesto v Meklenbursku-Predpomoransku s 54 131 obyvateľmi (31. 12. 2008). Na miestnej univerzite, založenej v roku 1456, študuje približne 12 tisíc študentov. V blízkosti mesta sú zrúcaniny kláštora, prírodná rezervácia Eldena a atomová elektráreň Greifswald, uzavretá v roku 1990.
Poloha.
Greifswald leží v plochej, nízko položenej krajine blízko ústia rieky Ryck do Baltského mora, zhruba uprostred medzi ostrovmi Rujana a Usedom.
Dejiny.
Greifswald vznikol ako osada blízkeho kláštora Eldena, ktorý tu prevádzkoval ťažbu morskej soli odparovaním, a v roku 1250 získal od pomoranského grófa Wartislava III. mestské práva. Čoskoro potom sa stal slobodným prístavom, postavil hradby a hlavný mestský kostol sv. Jakuba (1263). V roku 1278 je po prvýkrát spomínaný ako člen Hanzy. V roku 1456 bola založená univerzita a v roku 1531 prišla do mesta reformácia. Počas tridsaťročnej vojny mesto utrpelo veľké škody: 1626 ho dobyl a vyplienil Albrecht z Valdštejna, v meste vypukol mor a roku 1631 ho dobyl švédsky kráľ Gustáv II. Adolf. Švédi potom vládli až do roku 1815, mesto však trpelo vojnami a až v roku 1747 sa podarilo po sto rokoch obnoviť chod univerzity. 
Od roku 1815 patril Greifswald s celým Pomoranskom Prusku a od roku 1863 má železničné spojenie. V roku 1856 a 1927 došlo k ďalšiemu rozšíreniu univerzity, ktorá sa stala centrom mestského života. Počas vojny tu bol veľký zajatecký tábor a v roku 1945 sa mesto bez boja vzdalo Červenej armáde. V povojnovom období NDR historická časť mesta veľmi chátrala a asi polovica bola strhnutá a nahradená panelovou výstavbou. Po roku 1990 bola vykonaná rozsiahla obnova námestia a jeho okolia.
Doprava a hospodárstvo.
Greifswald leží na železničnej trati Berlín – Stralsund a začína tu trať vedúca cez Usedom do poľského Świnoujście. Mesto má prístav a okolo mesta prechádza diaľnica A20. Chránená časť Baltského mora medzi ostrovmi Rujana a Usedom ("Greifswalder Bodden") je obľúbená jachtármi a výroba jácht a plachetníc je – vedľa univerzity – najväčším zamestnávateľom v meste. Greifswaldské múzeum vykonáva aj reštaurovanie historických lodí.
Školstvo a kultúra.
Univerzita E. M. Arndta, pôvodne hlavne teologické učilište, má dnes viac ako 12 tisíc študentov (štyrikrát viac ako v roku 1991) a rad vedeckých ústavov, zameraných hlavne na moderné technológie a lekárstvo. Greifswald má stále divadlo, múzeum s galériou miestneho rodáka, romantického maliara C. D. Friedricha a koná sa tu rad festivalov.
Mestské právo (súhrn práv)

Mestské právo je súbor práv vymedzujúcich vzťah stredovekého mesta k panovníkovi, resp. vrchnosti, a vzájomné vzťahy členov tejto komunity. Konkrétne sa tieto práva najčastejšie týkali správneho zriadenia mesta, možností trestných a procesných právomocí a osobných slobôd obyvateľov. Len mesto vlastniace toto mestské právo mohlo byť považované za inštitucionálne, hoci aj iné významné lokality s centrálnymi funkciami mohli v stredoveku plniť niektoré funkcie spájané zvyčajne s mestom (napr. centrum obchodu, správne, právne alebo kultúrne funkcie a pod.).
Pôsobnosť mestského práva.
Mestské právo zvyčajne platilo v obvode mestských hradieb, ale mohlo sa vzťahovať aj na predmestie a blízke dediny bez toho, aby ich obyvatelia získali postavenie mešťanov (tzv. míľové právo). Mestskému právu podliehali všetci obyvatelia mesta ak nespadali pod inú vrchnosť cirkevnú či svetskú, a to i v prípadoch, že sídlili v samotnom meste. Osobné slobody potom získavali nielen mešťania, ale všetci, čo v meste dlhodobo pobývali.
Míľové právo

Míľové právo je jedno zo stredovekých mestských práv. Rovnako ako ostatné mestské práva ho udeľoval panovník (v prípade kráľovských miest), alebo majiteľ (ak šlo o poddanské mesto).
Toto právo zaručovalo monopol remeselníkov združených v cechu na prevádzkovanie a predaj svojich výrobkov či služieb (napr. pohostinstvo) nielen v okruhu mestských hradieb, ale tiež v okruhu jednej míle okolo mesta.
Západné Pomoransko

Západné Pomoransko (iné názvy: Pomoransko, štetínske Pomoransko, nadoderské Pomoransko; zastarano Pomorany, Západné/štetínske/nadoderské Pomorany, , , ) je historické územie pri pobreží Baltského mora, rozdelené od roku 1945 medzi Poľsko a Nemecko. Historickou metropolou je Štetín nachádzajúci sa v dnešnom Poľsku. 
Nemecká časť je od roku 1990 rozdelená medzi spolkové krajiny Meklenbursko-Predpomoransko (väčšina územia) a Brandenbursko (malá časť územia). Poľská časť je teraz rozdelená medzi vojvodstvá Západopomoranské a Pomoranské.
Generálnym guvernérom Pomoranska bol tiež spojenec Ríšskej rady, švédsky vojvodca, generál a poľný maršal v Nemecku, Lihardt Lennart Torstenson (1603 – 1651) z Rodstu, Forstennu a Ratzilchu.
Zoznam zápasov slovenského národného hokejového mužstva

Toto je zoznam všetkých zápasov slovenského národného hokejového mužstva. Zahrňuje kompletný prehľad všetkých oficiálnych medzištátnych zápasov tímu Slovenska (v rokoch 1940 – 1943 a od vzniku štátnej samostatnosti Slovenska 1. január 1993) s výsledkom, dátumom a miestom konania, so špecifikáciou zápasu (či išlo o prípravné alebo o turnajové stretnutie, v prípade ZOH, MS a SP uvádzame aj fázu turnaja) a so strelcami gólov Slovenska.
Slovenský štát počas 2. svetovej vojny.
Roky 1940 – 1943
bilancia: 11 - 4-0-1-0-6 - 21:39
Slovensko od roku 1993.
Sezóna 1992/1993
bilancia: 5 - 2-0-1-0-2 - 20:17
Sezóna 1993/1994
bilancia: 37 - 23-1-8-1-4 - 229:78
Sezóna 1994/1995
bilancia: 25 - 17-0-2-0-6 - 132:64
Sezóna 1995/1996
bilancia: 16 - 9-0-2-0-5 - 61:43
Sezóna 1996/1997
bilancia: 24 - 8-0-3-0-13 - 74:88
Sezóna 1997/1998
bilancia: 24 - 12-0-3-0-9 - 83:59
Sezóna 1998/1999
bilancia: 24 - 10-0-5-0-9 - 71:63
Sezóna 1999/2000
bilancia: 29 - 16-0-6-0-7 - 100:70
Sezóna 2000/2001
bilancia: 23 - 10-0-0-1-12 - 63:65
Sezóna 2001/2002
bilancia: 29 - 15-1-3-1-9 - 99:75
Sezóna 2002/2003
bilancia: 24 - 14-0-3-0-7 - 83:54
Sezóna 2003/2004
bilancia: 26 - 15-0-5-1-5 - 85:46
Sezóna 2004/2005
bilancia: 32 - 15-1-3-0-13 - 83:76
Sezóna 2005/2006
bilancia: 28 - 15-0-4-0-9 - 92:58
Sezóna 2006/2007
bilancia: 22 - 11-1-0-1-9 - 65:53
Sezóna 2007/2008
bilancia: 17 - 7-2-0-0-8 - 51:40
Sezóna 2008/2009
bilancia: 21 - 8-1-0-6-6 - 53:62
Sezóna 2009/2010
bilancia: 25 - 8-3-0-2-12 - 63:70
Sezóna 2010/2011
bilancia: 21 - 9-2-0-2-8 - 61:47
Sezóna 2011/2012
bilancia: 25 - 13-1-0-3-8 - 70:59
Sezóna 2012/2013
bilancia: 23 - 8-1-0-3-11 - 52:62
Sezóna 2013/2014
bilancia: 24 - 8-2-0-2-12 - 54:69
Sezóna 2014/2015
bilancia: 22 - 6-2-0-5-9 - 55:56
Sezóna 2015/2016
bilancia: 22 - 8-2-0-3-9 - 50:58
Sezóna 2016/2017
bilancia: 24 - 10-2-0-2-10 - 56:60
Sezóna 2017/2018
bilancia: 28 - 13-2-0-4-9 - 67:64
Sezóna 2018/2019
bilancia: 23 - 9-3-0-0-11 - 64:48
Sezóna 2019/2020
bilancia: 7 - 2-1-0-2-2 - 16:21
Sezóna 2020/2021
bilancia: 16 - 7-2-0-1-6 - 32:39
Sezóna 2021/2022
bilancia: 29 - 17-1-0-2-9 - 90:66
Sezóna 2022/2023
bilancia: 22 - 7-1-0-7-7 - 56:58
Sezóna 2023/2024
bilancia: 23 - 11-3-0-1-8 - 89:69
Sezóna 2024/2025
bilancia: 8 - 7-1-0-0-0 - 27:11
Slovensko B-tím alebo Olympijský tím do 23 rokov.
Roky 2015 – 2017
bilancia: 11 - 4-0-0-1-6 - 24:26
Neoficiálny zápas.
Rok 1942
bilancia: 2 - 1-0-1-0-0 - 7:3
Rok 1949
bilancia: 1 - 0-0-0-0-1 - 4:6
Slovensko proti ostatným krajinám (SLOVENSKO verzus SVET).
stav k "13. decembra 2024"
V priloženej tabuľke uvádzame bilanciu reprezentačného družstva Slovenska so všetkými súpermi, s ktorými sa stretlo v rokoch 1940 - 1943 a od 1. januára 1993 až po súčasnosť.
Prvé číslo znamená celkový počet vzájomných zápasov, druhé počet slovenských víťazstiev (v riadnom hracom čase, predĺžení, resp. sam. nájazdoch), nasledujú remízy, prehry (v riadnom hracom čase, predĺžení, resp. sam. nájazdoch) a napokon celkové skóre.
Uxbridge (Massachusetts)

Uxbridge je novoanglické mesto vo Worcester County v štáte Massachusetts v Spojených štátoch. Prvé "oficiálne" osídlenie Európanmi sa datuje do roku 1662. Mesto založené roku 1727 bolo pomenované po britskom kniežati z Uxbridge. Mesto Uxbridge je známe svojou textilnou výrobou.
Turistická zaujímavosť.
Národný historický park Blackstone Valley.
Historická zaujímavosť.
Pochádzala odtiaľ prvá legálna ženská volička v histórii USA Lydia Taftová, ktorá sa v roku 1756 zúčastnila dôležitého mestského hlasovanie namiesto svojho predčasne zosnulého manžela.
Smernica priamky

Smernica priamky je parameter "k" v smernicovom tvare rovnice priamky (formula_1).
Platí, že formula_2 , kde formula_3 je orientovaný uhol, ktorý zviera priamka s kladným smerom osi formula_4. 
Vlastnosti smernice.
Ak je formula_5, ide o rastúcu funkciu, ak je formula_6, ide o klesajúcu funkciu. Ak je formula_7, je priamka rovnobežná s osou formula_4. Priamku rovnobežnú s osou formula_9 nemožno vyjadriť v smernicovom tvare.
Prvá derivácia.
Parameter "k" smernice priamky je prvou deriváciou formula_9 podľa formula_4 a teda vyjadruje relatívnu zmenu závislej premennej formula_9 pri zmene nezávislej premennej formula_4. 
Pre nelineárne funkcie určujeme smernicu v bode pre limitne malé :formula_14, pre :formula_14 konvergujúce k nule.
Pozor, formula_17 je symbolický zápis a nie obyčajný zlomok, preto symbol "d" nie je možné vykrátiť!
Pomoransko

Pomoransko (zastarano aj Pomorany) môže byť:
Pomorany znamená alternatívne zastarano Východné Pomoransko (t. j. ako opak pojmu "Pomoransko" v užšom význame).
Východné Pomoransko

Východné Pomoransko (iné názvy: Prímorie, Pomorie, gdanské Pomoransko, nadvislianske Pomoransko; zastarano Pomorany, Východné/gdanské/nadvislianske Pomorany; pl. "Pomorze Gdańskie, Pomorze Wschodnie", nem. "Pommerellen") je historické územie na pobreží Baltského mora okolo mesta Gdansk. V dnešnom administratívnom delení Poľska mu zodpovedá časť Pomoranského vojvodstva a časť Kujavsko-pomoranského vojvodstva.
Za Meška I. bolo pripojené k Poľsku. V polovici 11. storočia sa osamostatnilo. Okolo roku 1119 bolo znovu pripojené k Poľsku. V druhej polovici 12. storočia sa stalo údelným kniežatstvom poľských kráľov s vlastnou dynastiou, ktoré však nie vždy uznávalo poľskú nadvládu. Začiatkom 14. storočia sa stalo priamou súčasťou Poľska, roku 1309 však územie obsadil Rád nemeckých rytierov. Roku 1343 sa po bojoch Poľsko zrieklo nárokov na územie. V roku 1466 sa na základe torunského mieru opäť stalo súčasťou Poľska. V roku 1772 sa pri delení Poľska stalo súčasťou Pruska. Po prvej svetovej vojne, v roku 1918, sa opäť stalo súčasťou Poľska, ale okrem mesta Gdansk. Počas druhej svetovej vojny bolo súčasťou Nemecka. Od konca druhej svetovej vojny je (aj s Gdanskom) súčasťou Poľska.
Pomorie

Pomorie môže byť:
Top Gear

Top Gear je motoristická relácia televízie BBC prevažne o autách. Začala sa vysielať v roku 1977 ako bežný program pre motoristov. V priebehu doby a obzvlášť od znovuzahájenia v roku 2002 sa relácia vyvinula skôr do formátu zábavného programu s často šokujúcimi a nepredvídateľnými humornými scénami. Program v súčasnosti uvádzajú moderátori Jeremy Clarkson, Richard Hammond a James May. Dôležitou postavou v relácii je záhadný testovací jazdec v bielom overale a vždy s prilbou, známy pod menom Stig. Celosvetová sledovanosť programu sa odhaduje na 350 miliónov divákov.
Premiéry jednotlivých epizód sú vysielané na britských staniciach BBC - BBC Two a od 14. sezóny (2009/2010) aj na BBC HD. Program je vysielaný na rôznych programoch po celom svete. Obľuba relácie viedla k vytvoreniu štyroch medzinárodných verzií s miestnym osadením účinkujúcich - ruskej, austrálskej, kórejskej a americkej verzie Top Gear.
Program bol vyzdvihovaný za štýl a prednes, rovnako tak aj za značné množstvo kritiky v obsahu a komentároch moderátorov.
Osobitné kategórie epizód sú tzv špeciály. V 14. sezóne bolívijský, kedy sa moderátori vydajú prejsť amazonskou džungľou. V roku 2007 v rámci natáčania relácie Top Gear: Polar Special sa stala expedícia Top Gearu na čele s Jeremym Clarksonom a Jamesom Mayom prvá, ktorá kedy došla na južný magnetický pól autom.
V marci 2015 bolo pozastavené ďalšie natáčanie relácie, a to z dôvodu konfliktu moderátora Jeremyho Clarksona ktorý napadol producenta Oisina Tymona. 25. marca 2015 sa šéf BBC Tony Hall vyjadril že Jeremy Clarkson je prepustený z BBC. Zostávajúci dvaja moderátori Richard Hammond a James May prehlásili, že Top Gear bez Clarksona natáčať nebudú. 4. apríla 2015 bola relácia so slávnym triom nadobro ukončená, pretože James May ani Richard Hammond neobnovili svoje zmluvy s BBC.
Philipp Ludwig von Seidel

Philipp Ludwig von Seidel (* 23. október 1821, Zweibrücken, Nemecko - † 13. august 1896, Mníchov, Nemecko) bol nemecký matematik. Zaoberal sa predovšetkým matematickou analýzou a optikou. Je známy ako pôvodca konceptu nerovnomernej konvergencie a vďaka aplikácii pravdepodobnosti v astronómii. Je tiež spoluobjaviteľom tzv. Gaussovej-Seidelovej metódy, čo je iteračná metóda riešenia sústav lineárnych rovníc.
Štefánikovo námestie (Kremnica)

Štefánikovo námestie v Kremnici je ústredným mestským námestím tohto mesta v okrese Žiar nad Hronom v Banskobystrickom kraji. 
Skoro pravidelné obdĺžnikové námestie bolo od nepamäti cesntrálnou časťou mesta. Tu sa odohrával všetok verejný život. Námestie lemovali domy najvýznamnejších mešťanov. Hospodársku funkciu tohto priestoru podčiarkovali kupecké krámy, ktoré tu existovali až do začiatku 20. storočia, kedy ich odstránili. Na námestí tiež až do roku 1880 stál farský Kostol Blahoslavenej Panny Márie (v uvedenom roku ho museli z dôvodu porušenia statiky zbúrať).
Štefánikovo námestie (do r. 1990 nieslo pomenovanie Námestie 1. mája) z umelecko-historického hľadiska patrí medzi významné mestské centrálne námestia v rámci celého Slovenska. Dokumentuje to množstvo významných historických pamiatok, z ktorých viaceré sú zapísané v Zozname národných kultúrnych pamiatok Slovenskej republiky.
K najvýznamnejších kultúrnohistorickým pamiatkam Štefánikovho námestia patria:
Integrálnou súčasťou a súčasne južným ohraničením námestia je časť bývalého mestského opevnenia (tzv. Dolná brána - jediná zachovaná brána opevnenia) zo začiatku 15. storočia.
Mythbuntu

Mythbuntu je media center operačný systém. Je založený na linuxovej distribúcií Ubuntu a spája MythTV Media center softvér s hlavnou funkciou Ubuntu.
Moblin

Moblin (skrátený tvar pre Mobile Linux) je open source operačný systém pre mobilné internetové zariadenia (MID), netbooky, nettopy a embedded zariadenia. Je naprogramovaný hlavne pre Intel Atom procesor. Jeho cieľom je znižovať bootovací čas a spotrebu energie pri spúšťaní operačného systému. Netbook/desktop verzia Moblin v súčasnej dobe podporuje ďalšie čipsety založené na SSSE3 inštrukčnej sade, ako Core2 a niektoré procesory Celeron. 
Na Consumer Electronics Show v januári 2010, MSI a Novell oznámili nadchádzajúcu dostupnosť SUSE Moblin, ktorý bude predinštalovaný na netbook MSI U135.
Na Mobile World Congress vo februári 2010, bolo oznámené, že projekt Moblin bude zlúčený s Maemo a vytvoria tak MeeGo, mobilnú softvérovú platformu.
História.
Intel spustil stránky Moblin.org v júli 2007 a výrazne aktualizoval stránky v apríli 2008 spolu s uvedením procesorov Intel Atom na Intel Developer Forum v Šanghaji. Vlastný Software Development Kit (SDK) je k dispozícii na internetových stránkach Moblinu. Operačný systém Moblin 2 OS bol špeciálne navrhnutý pre procesor Intel Atom v netbookoch.
Yellow Dog Linux

Yellow Dog Linux, známy tiež ako YDL, je slobodný a open source operačný systém pre vysoko výkonné výpočtové aplikácie na viacjadrových architektúrach. Zameriava sa na GPU systémy a na počítače používajúce Power Architecture (Power7). YDL je v súčasnosti vyvíjaný firmou Fixstars Solutions. Yellow Dog Linux bol prvýkrát vydaný na jar roku 1999 pre počítače Apple Macintosh PowerPC.
Sok

Sok môže byť:
SOK môže byť skratka pre:
Jozef Jankech

Jozef Jankech (* 24. október 1937) je bývalý slovenský futbalista a tréner.
Rodák zo Šale, hrával na pravom krídle. Po skončení svojej aktívnej kariéry sa stal futbalovým trénerom. Počas svojej bohatej trénerskej kariéry trénoval okrem iného v rokoch 1995 až 1998 .
Marián Bochnovič

Marián Bochnovič (* 3. marec 1970, Nitra) je bývalý slovenský futbalový reprezentant. Hrával na poste stredopoliara, tvorcu hry. Bol známym exekútorom priamych kopov svojou ľavačkou.V súčasnosti je trénerom v klube FC Nitra. Trénuje kategóriu U 12.